CELEX: 62016TN0461
Language: hr
Date: 2016-08-19 00:00:00
Title: Predmet T-461/16: Tužba podnesena 19. kolovoza 2016. – Kaddour protiv Vijeća

17.10.2016   
            
            
               HR
            
            
               Službeni list Europske unije
            
            
               C 383/19
            
         Tužba podnesena 19. kolovoza 2016. – Kaddour protiv Vijeća
   (Predmet T-461/16)
   (2016/C 383/26)
   Jezik postupka: engleski
   
      Stranke
   
   
      Tužitelj: Khaled Kaddour (Damask, Sirija) (zastupnici: V. Davies i V. Wilkinson, Solicitors i R. Blakeley, Barrister)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2016/850 od 27. svibnja 2016. o izmjeni Odluke 2013/255/ZVSP o mjerama ograničavanja protiv Sirije i Provedbenu uredbu Vijeća (EU) 2016/840 od 27. svibnja 2016. o provedbi Uredbe (EU) br. 36/2012 o mjerama ograničavanja s obzirom na stanje u Siriji u dijelu u kojem se odnose i/ili upućuju na tužitelja;
            
         
               —
            
            
               naloži Vijeću snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na navodu da pobijane mjere predstavljaju (i) zlouporabu postupka te stoga i zlouporabu ovlasti; i (ii) povredu tužiteljevih temeljnih prava kako su zaštićena Poveljom Unije o temeljnim pravima i/ili Europskom konvencijom za zaštitu ljudskih prava i temeljnih sloboda, i to u pogledu tužiteljevih prava na dobru upravu te djelotvoran pravni lijek i pošteno suđenje.
            
         
               2.
            
            
               Drugi tužbeni razlog, koji se temelji na povredi članka 66. UFEU-a.
            
         
               3.
            
            
               Treći tužbeni razlog, koji se temelji na navodu da pobijane mjere sadržavaju očitu pogrešku u ocjeni.
            
         
               4.
            
            
               Četvrti tužbeni razlog, koji se temelji na navodu da pobijane mjere predstavljaju povredu tužiteljevih temeljnih prava kako su zaštićena Poveljom Unije o temeljnim pravima i/ili Europskom konvencijom za zaštitu ljudskih prava i temeljnih sloboda, i to u pogledu tužiteljevih prava na zaštitu ugleda i mirnog uživanja imovine te načela proporcionalnosti.
            
         
               5.
            
            
               Peti tužbeni razlog, koji se temelji na navodu da se pobijanim mjerama krši načelo nediskriminacije.